NaiveNeuron/SloPal huggingface dataset:
Sulík, Richard, predseda NR SR (2010-10-13):
Pozdravujem. Dobrý deň prajem. Navrhujem, aby sa Národná rada Slovenskej republiky uzniesla podľa § 5 ods. 4 zákona o Najvyššom kontrolnom úrade v znení neskorších predpisov, kde požiada Najvyšší kontrolný úrad Slovenskej republiky vykonať kontrolu správnosti stanovenia a dodržiavania zmluvných podmienok a účelnosti čerpania finančných prostriedkov pri realizácii kontraktov uzatvorených Ministerstvom financií Slovenskej republiky a Národnou agentúrou pre rozvoj malého a stredného podnikania s firmou Hayek Consulting, s. r. o., v rokoch 2007 až 2010. Inými slovami, ide o to, čo už bolo aj medializované, aby Najvyšší kontrolný úrad preveril predmetné uzatvorené zmluvy a dospel k záveru, či došlo alebo nedošlo k pochybeniu. Ďakujem.
Laššáková, Jana, podpredsedníčka NR SR (2015-11-12):
Ďakujem pekne, pán spravodajca. Pán spravodajca predniesol v rámci svojho spravodajského vystúpenia aj návrh uznesenia, takže prerušujem rokovanie o tomto bode programu. Ďalším bodom programu je návrh na vyslovenie súhlasu s prítomnosťou zahraničných ozbrojených síl na území Slovenskej republiky v súvislosti s ich pôsobením v NATO. Návrh má tlač 1848 a spoločná správa výborov má tlač 1848a. Návrh uvedie minister obrany Slovenskej republiky Martin Glváč. Nech sa páči, pán minister, máte slovo. [Rokovanie o návrhu na vyslovenie súhlasu s prítomnosťou zahraničných ozbrojených síl na území Slovenskej republiky v súvislosti s ich pôsobením v NATO Force Integration Unit (NFIU) , tlač 1848.]
P. Hrušovský, predseda NR SR: (2004-09-23):
Otváram rozpravu, panie poslankyne, páni poslanci, k prerokúvanému bodu programu. Chcem vás informovať, že do rozpravy sa písomne prihlásili traja páni poslanci: Igor Šulaj, Miroslav Maxon a Milan Cagala. Pán poslanec Igor Šulaj, máte slovo. Páni poslanci, chcem sa opýtať cteného pléna Národnej rady Slovenskej republiky, viacerí páni poslanci ma požiadali, či by bol všeobecný súhlas s tým, aby sme dokončili rozpravu aj o poslednom zo série zákonov súvisiacich s fiškálnou decentralizáciou (reakcie z pléna) a potom by sme hlasovali, poprípade pán predseda výboru ma ešte prosí, či by sme nemohli prerokovať aj správu o plnení štátneho rozpočtu a potom hlasovali o návrhoch, ktorých predkladateľom bol pán podpredseda vlády. Je? (Reakcie z pléna.) Poslankyne z HZDS nesúhlasia. (Reakcie z pléna.) Nie. Ale nesúhlasíte aj s tým, aby sme prerokovali plnenie? Dobre. Tak plnenie zajtra. Prijmeme kompromis. Nech sa páči, pán poslanec Šulaj. Budeme hlasovať po prerokovaní tohto bodu programu. Nech sa páči, pán poslanec.
Marcinčin, Anton, poslanec NR SR (2010-10-12):
Dovoľte len krátku poznámku. Daň z pôdy, ak sa nemýlim, je príjmom samosprávy. Čiže ak chceme kompenzovať poľnohospodárom tým, že im znížime alebo pôjdeme na nulu so sadzbou dane z pôdy, potom musíme kompenzovať aj samosprávy. Ďakujem. (Potlesk.)
Pellegrini, Peter, predseda NR SR (2024-02-08):
Prezentujme sa a hlasujme o bode č. 65 pozmeňujúceho návrhu pána poslanca Galka a Grendela. (Hlasovanie.) Prítomných 140 poslancov, za 30, proti 77, zdržalo sa 32, nehlasoval 1. Tento bod sme neschválili.
Paška, Pavol, predseda NR SR (2014-06-27):
Pán poslanec Číž.
Hort, Milan, podpredseda NR SR (2011-12-01):
Ďakujem pekne. Pán poslanec Beblavý, poprosím, keby ste prišli k predsedajúcemu. Pýtam sa pani spravodajkyne, nie, nechce vystúpiť. Ďakujem pekne. Pretože to bolo záverečné slovo navrhovateľa, tak prerušujem rokovanie o tomto bode programu. A v súlade so schváleným programom teraz budeme pokračovať vládnym návrhom zákona v druhom čítaní, zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní, ide o živnostenský zákon v znení neskorších predpisov . Máte ho ako tlač 587 a výsledky rokovania výborov máte v tlači 587a. Prosím teraz podpredsedu vlády a ministra práce, sociálnych vecí a rodiny, pána Jozefa Mihála, aby vládny návrh zákona odôvodnil. Pán podpredseda, nech sa páči.
Blanár, Juraj, podpredseda NR SR (2022-06-23):
Tri faktické poznámky na vaše vystúpenie. Pán poslanec Kočiš, nech sa páči.
Bugár, Béla, podpredseda NR SR (2011-06-29):
Pán poslanec Osuský.
V. Veteška, podpredseda NR SR: (2004-09-09):
Otváram rozpravu. Písomne som prihlášky do rozpravy nedostal žiadne, ústne otváram možnosť prihlásiť sa teraz. Do rozpravy sa prihlásil pán poslanec Vážny, pán poslanec Maxon. Končím možnosť podania ďalších prihlášok do rozpravy k tomuto bodu programu. Ešte sa ospravedlňujem, ešte tam pán Číž Miroslav. Pán Číž Miroslav, ešte pred tým, ako vystúpi pán poslanec Vážny v rozprave, prosím, s procedurálnym návrhom. Zapnite mikrofón pánovi Čížovi.
Ježík, Jozef, poslanec NR SR (2013-06-26):
Vážený pán predseda, vážená pani ministerka, pani spravodajkyňa, kolegyne, kolegovia, už to tu bolo spomínané, že boli prijaté viaceré pozmeňovacie návrhy, dovoľte, aby som ešte predložil svoj pozmeňovací návrh, ktorý obsahuje sedem bodov, z toho naozaj šesť je legislatívno-technického charakteru a jedno je iba, jedno upresnenie, ktoré vlastne vyplýva z praxe. Takže prečítam ten pozmeňovací návrh. Pozmeňovací návrh poslanca Národnej rady Slovenskej republiky Jozefa Ježíka k vládnemu návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 478). V súvislosti s pozmeňujúcimi návrhmi vynímam body 90, 102, 128, 129 a 134 zo spoločnej správy na osobitné hlasovanie, keďže predkladám k nim rozšírený pozmeňujúci návrh. Tie jednotlivé návrhy teraz. 1. V čl. II 3. bode sa v § 11 ods. 2 označenie odkazu „2b“ nahrádza označením odkazu „9a“ a na konci sa pripája tento text: Úvodzovky dole, Poznámka pod čiarou k odkazu 9a znie: Úvodzovky dole 9a. § 9d ods. 1 zákona č. 580/2004 Z. z. v znení zákona“, číslo príslušného zákona bude dodané, „/2013 Z. z.“ 2. V čl. IV v 11. bode sa v § 79 ods. 1 písm. g) na konci čiarka nahrádza bodkočiarkou a pripájajú sa tieto slová: úvodzovky dole, za prístupné a viditeľné miesto sa považuje vyvesenie cenníka vo vstupných priestoroch, v priestoroch čakárne alebo iných verejne prístupných priestoroch zdravotníckeho zariadenia a uverejnenie na webovom sídle poskytovateľa, ak ho má zriadené, úvodzovky hore. 3. V čl. IV v 11. bode sa v § 79 ods. 1 písm. zg) za slovo, úvodzovky dole, štáte, úvodzovky hore, vkladajú slová, úvodzovky dole, Európskej únie, úvodzovky hore. 4. V čl. IV v 15. bode znie, 15. bod znie: Úvodzovky dole, 15. § 79 sa dopĺňa odsekom 11, ktorý znie: Úvodzovky dole, (11) a ďalej formu, vzory výkazov a štruktúru výkazov podľa ods. 1 písm. zg) v elektronickej podobe zverejňuje ministerstvo zdravotníctva na svojom webovom sídle.“ 5. V čl. VI sa za 4. bod vkladá nový 5. bod, ktorý znie: Úvodzovky dole, 5. V § 56 ods. 4 sa slová, úvodzovky dole, odseku 3, úvodzovky hore, nahrádzajú slovami, úvodzovky dole, odseku 4, úvodzovky hore. 6. V čl. VI sa za 5. bod vkladá nový 6. bod, ktorý znie: Úvodzovky dole, v § 58 ods. 8 sa slová, úvodzovky dole, odseku 6, úvodzovky hore, nahrádzajú slovami, úvodzovky dole, odseku 7, úvodzovky hore. Nasledujúce body sa primerane prečíslujú. Účinnosť tohto bodu sa navrhuje od 28. 10. 2013, čo sa premietne do ustanovenia upravujúceho účinnosť. A takisto v 5. bode sa tiež nasledujúce body primerane prečíslujú a účinnosť tohto bodu sa tiež navrhuje od 28. 10. 2013, čo sa premietne do ustanovenia upravujúceho účinnosť. 7. V čl. VI sa za 12. bod vkladá nový 13. bod, ktorý znie: Úvodzovky dole, 13. V § 129 ods. 2 písm. m) a n) sa slová, úvodzovky dole, § 56 ods. 6, úvodzovky hore, nahrádzajú slovami, úvodzovky dole, § 56 ods. 7, úvodzovky hore.
Žiga, Peter, podpredseda NR SR (2023-11-23):
3. Pán poslanec, vnímam, že toto nebol procedurálny návrh, skôr je to téma na zasadnutie poslaneckého grémia, môžte tú tému určite otvoriť a budeme sa o tom rozprávať. Takže teraz odovzdávam slovo pánovi poslancovi Michalovi Šimečkovi. (Reakcia z pléna.) Ešte jeden procedurálny? Pán poslanec Dubéci, nech sa páči.
B. Bugár, podpredseda NR SR: (2002-07-02):
M. Ftáčnik, poslanec: Ja sa nechcem sporiť s pani spravodajkyňou, lebo to sa nepatrí, ale pán poslanec Finďo vysvetlil, že vecne spolu súvisia body 2 a 9.
P. Hrušovský, predseda NR SR: (2003-12-12):
(Hlasovanie.) 147 prítomných, 74 za návrh, 37 proti, 36 sa zdržalo. (Potlesk.) Návrh sme schválili.
Pellegrini, Peter, predseda NR SR (2023-12-06):
Ďakujem veľmi pekne. Vyhlasujem všeobecnú rozpravu za skončenú. Keďže mi avizoval aj pán minister, aj pán navrhovateľ a spravodajca, že nechcú vystúpiť v záverečnom slovo, prerušujem rokovanie o tomto bode programu. Ďalším bodom programu je prvé čítanie o vládnom návrhu zákona o dorovnávacej dani, tlač 95. Prosím pána ministra financií Slovenskej republiky Ladislava Kamenického, aby vládny návrh zákona uviedol. [Rokovanie o vládnom návrhu zákona o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín a o doplnení zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 95.]
Glváč, Martin, podpredseda NR SR (2018-11-21):
Pani poslankyňa Grausová.
Grendel, Gábor, podpredseda NR SR (2021-11-24):
Vyhlasujem rozpravu za skončenú. Chce zaujať stanovisko pani navrhovateľka? Nech sa páči.
Figeľ, Ján, podpredseda NR SR (2013-09-06):
Ďalším prihláseným do rozpravy v písomnej časti je Alojz Hlina. Nech sa páči.
Kišš, Štefan, poslanec NR SR (2024-09-11):
Ďakujem pekne. Majo, ja mám dve poznámky, ktoré by som chcel podporiť z tvojho vystúpenia. Prvá je tá predvídateľnosť. Áno, presne tak, ako hovoríš, že dnes sa bavíme v septembri o dvoch daniach, ktoré majú byť účinné v januári. O všetkých ostatných, ktoré nám vláda chystá, a teda je ich dosť, ani chýru, ani slychu, resp. to, čo o tom vieme, o tom sa rozprávame, ale vláda všetko zatiaľ dementuje. Takže potom v decembri sa budú všetci účtovníci a všetky firmy opravovať svoje systémy a celé svoje pracovné postupy na nový kalendárny rok. Tak to sú pekné Vianoce, ktoré im, ktoré im takto chystá vláda. A druhá vec je k tomu výberu dépeháčky. Ja si až tak nemyslím, že by vláda, že by finančná správa nezvládla vyberať nejakú ďalšiu daň. Aj keď, samozrejme, to je nápor na systémy, ale pozrime sa ako dnes vyzerá finančná správa. Jednak systém manažmentu hlava do piesku, prezident finančnej správy nám ešte stále teda neodpovedal a neukázal sa, aby sme sa rozprávali o veciach, ktoré sú relevantné pre výber lepších daní. Jednu vec, čo nám povedal, že chystá návrat svojich ľudí, teda smeráckych oligarchov do IT-čke na finančnej správe, čo, ako vieme, je veľmi teda objemný biznis, čo sa týka všetkých zmenových požiadaviek a úprav IT systému. A celá tá mentalita je o tom, že chystajú sa prenasledovať malé prevádzky na dépeháčku. Ja som nepočul slovo o veľkých firmách a únikoch na dani z príjmu právnických osôb, kde sú tie skutočné úniky a nie v malých prevádzkach, reštauráciách a obchodoch.
Sárközy, Irén, poslankyňa NR SR (2018-10-18):
Áno, mám tu pred sebou tú dôvodovú správu a v tej dôvodovej správe bolo napísané niečo iné. V dôvodovej správe bolo napísané to, že my sme v občianskej vízii, ktorý bol programový dokument pred voľbami, chceli a navrhovali sme progresívny daňový bonus, tak ako to majú aj okolité krajiny, a to sa nám nepodarilo dohodnúť na úrovni koalície, aby to bolo progresívny podľa počtu detí. Takže toto máme v tom, v tej dôvodovej správe. Ale s týmto návrhom súhlasia aj naši koaliční partneri.
Hrnčiar, Andrej, podpredseda NR SR (2017-09-14):
Pýtam sa, či chce zaujať stanovisko spravodajca. Nie je tomu tak, prerušujem rokovanie o tomto bode programu. Nasledujúcim bodom programu je druhé čítanie o návrhu poslancov Národnej rady Slovenskej republiky Dušana Jarjabka, Dušana Čaploviča, Ľubomíra Petráka a Miroslava Číža na vydanie zákona o Štátnej cene Alexandra Dubčeka . Návrh zákona je uverejnený ako tlač 597. Spoločná správa výborov má tlač 597a. Dávam slovo poslancovi Dušanovi Jarjabkovi, aby návrh zákona odôvodnil.
Pellegrini, Peter, predseda NR SR (2015-09-24):
Nejde vám, pani poslankyňa, hlasovacie zariadenie? Skúste povytiahnuť kartu a znovu. (Hlasovanie.) Prítomných 124 poslancov, za hlasovalo 101 poslancov, zdržalo sa 22 poslancov, nehlasoval 1. Môžeme hneď aj do zápisu uviesť, pravdepodobne vám to nešlo, že ste chceli hlasovať. Ako ste chceli hlasovať, pani spravodajkyňa?
Brocka, Július, poslanec NR SR (2014-11-09):
Pán kolega Matovič, hoci odvolávame Roberta Fica, vy ste ma presvedčili, že aj minister Vážny je zrelý na odvolávanie. (Smiech v sále.) Pán Vážny, to je na uterák, pán Vážny, to je na uterák aj bez odvolávania Roberta Fica. Po tomto vystúpení, po vystúpení pána poslanca Matoviča, ale aj po vašom vystúpení je smutné, že minister nemá argumenty. Veď on je tu na to, minister je tu na to, aby pred nami uvádzal argumenty. A jednoducho, pán minister, naozaj to je na uterák, neusmievajte sa, hanba.
Kuciaňová, Magdaléna, poslankyňa NR SR (2016-12-06):
Dobrý deň. Vážený pán predseda Slovenskej národnej rady, Národnej rady Slovenskej republiky – prepáčte, pán Viskupič – vážený predsedajúci, vážení páni kolegovia, panie kolegyne, v rozprave vystúpili poslanci: Kuciaňová, Remišová, pani Laššáková, pán Krajniak, pán Beblavý a pán Rajtár. Pozmeňovacie návrhy podali traja poslanci. Najskôr pristúpime k hlasovaniu o návrhoch zo spoločnej správy. Pán predsedajúci, prosím, aby ste dali hlasovať spoločne o bodoch 1 až 29 a 31 až 34 zo spoločnej správy s návrhom gestorského výboru schváliť.
Hrnčiar, Andrej, podpredseda NR SR (2019-05-21):
Takže ste skončili.
P. Paška, predseda NR SR: (2007-05-10):
Pýtam sa navrhovateľa, či sa chce vyjadriť k rozprave. Nech sa páči, pán minister.
Krátky, Rastislav, poslanec NR SR (2024-09-17):
Ďakujem za slovo, pán predsedajúci. No, tak po prvé, že je už čas sa prestať vyhovárať na predchádzajúcich vašich kolegov z ministerstva, respektíve predchádzajúceho ministra alebo dvoch, alebo koľkých si len chcete spomenúť. Ja úplne odmietam, ohradzujem sa voči tej rétorike, že tá predchádzajúca vláda naša chcela ľuďom z vreciek vyťahovať peniaze a navyšovať im rapídne poplatky. Odmietam to z dvoch dôvodov. Po prvé, my sme mali veľa politických rozhodnutí, kde sme preukázali, že sa nebojíme prevziať politickú zodpovednosť a robiť aj ťažké, náročné rozhodnutia. Myslím si, že to netreba bližšie komentovať, tých rozhodnutí sme mali plné tri roky. A po druhé, keď skončili všetky tie krízy, ktoré sme tu mali, a to nehovorím ja, to povedala Rada pre rozpočtovú zodpovednosť, tak v zásade si ľudia nepohoršili, ale ukázalo sa, že z tých kríz vyšli tak, že boli posilnení. Najmä rodiny s deťmi, čím viac detí mali, tým viac im zostalo v peňaženke, tým viac a tým lepšie sa im vodilo, aj napriek ťažkým časom, pretože sme dokázali doručiť pomoc a nenájdete skupinu ľudí, ktorej by sme nepomohli. Od malých detí až po dôchodcov. Plnili sme sľuby, ktoré tu dávala vláda, ktorej ste aj vy súčasťou od asi aj 2010, čo ste neboli schopní splniť, všetko sa to naplnilo a postupne sme išli a reformovali sme jednu oblasť za druhou, priniesli sme plán obnovy, mali sme náročné rozhodnutia, za ktoré sme sa nebáli postaviť. Takže ja, keď, pán minister, vás počúvam, ako vy nechcete ľuďom brať z vrecák a ako vám to strašne vadilo a ukazujete prstom na pána Budaja, tak som ešte nepočul jednu vetu, jedno slovo, že sa v tejto vláde zasadíte za to, aby ten rodinný balíček zostal. Aby tých 200 euro na dieťa zostalo. Tak povedzte, že teda ste rázne proti tomu a nechajte tie peniaze rodinám. (Potlesk.)
Zajac, Pavol, poslanec NR SR (2015-12-02):
Ďakujem veľmi pekne. Veľmi krátko by som zareagoval aj na to, čo bolo v rozprave aj v úvodnom slove. Chcel len zopakovať to, čo povedal aj navrhovateľ, aj druhý navrhovateľ vo svojom vystúpení, kolega Radošovský, som presvedčený o tom, že tak, ako prišiel zoznam tých základných potravín do pléna Národnej rady, keď prišiel s pozmeňujúcim návrhom na konci rozpravy, keď poslanci sa do poslednej chvíle v druhom čítaní nedozvedeli, ktoré potraviny, ktoré tie základné potraviny budú mať zníženú DPH, a na konci rozpravy pozmeňujúcim návrhom, tak to bolo úplne nedôstojné. Už len preto, lebo tie základné potraviny naozaj kupujeme všetci, všetci občania Slovenska, niekedy až dennodenne. A takto legislatívny proces nemá vyzerať, aby bez odbornej debaty, bez pripomienkového konania k vládnemu návrhu zákona o DPH prišlo tu pozmeňujúcim návrhom na konci debaty bez toho, aby sa opoziční poslanci nemohli vyjadriť. A preto toto je reakcia aj na tak, ako vláda zadefinovala základné potraviny. A my sme presvedčení, teda navrhovatelia sú presvedčení, ja spolu s nimi, sú to moji kolegovia z klubu KDH, sme presvedčení o tom, že občania na Slovensku si zaslúžia mať zníženú DPH aj na zdravé čerstvé ovocie a zeleninu a že si zaslúžia mať zníženú DPH na vajcia a že si zaslúžia, aby bol upravený aj ten zoznam sladkovodných rýb, ktoré v tom pozmeňujúcom návrhu, ktorý tu bol predložený na poslednú chvíľu, bol zadefinovaný. Aby to bolo upravené, aby tam naozaj ten jeseter nemal čo hľadať. Naozaj to nie je základná potravina pre Slovákov bežná, nevyhnutná základná potravina pre život občanov Slovenska. Preto v tomto návrhu sú zadefinované znížená DPH na čerstvé zdravé ovocie, zeleninu, vajcia a upravený zoznam rýb. Ak sú výhrady voči nášmu zoznamu, my to predkladáme verejne, dopredu, bola tu diskusia, mohli ste k tomu vystúpiť, mohli ste to rozšíriť ten zoznam alebo možno upraviť. Taký návrh tu nepadol, tak ja toto mlčanie aj od vládnych poslancov považujem za súhlas s nami predloženým návrhom tejto novely, a preto očakávam, že túto novelu podporia a stretneme sa v druhom čítaní v januári. Skončil som. (Reakcie z pléna a smiech v sále.)
B. Bugár, podpredseda NR SR: (2002-02-15):
(Hlasovanie.) Prítomných je 97 poslancov, za návrh 94, zdržali sa 2, nehlasoval 1. Konštatujem, že sme pristúpili k tretiemu čítaniu, vyhlasujem alebo, pardon, otváram rozpravu o tomto bode programu. Pýtam sa, kto sa hlási podľa § 85 do rozpravy v rámci tretieho čítania. Nikto. Vyhlasujem rozpravu o tomto bode programu za skončenú. Takže, pán poslanec, môžeme pristúpiť k hlasovaniu. J. Klemens, poslanec: Pán predsedajúci, môžeme hlasovať o zákone ako o celku s návrhom gestorského výboru zákon schváliť.
Šimečka, Michal, podpredseda NR SR (2024-02-16):
Ďakujem veľmi pekne. Otváram všeobecnú rozpravu, nedostal som žiadnu písomnú prihlášku, ale evidujem, že pán predkladateľ, navrhovateľ sa prihlásil. Tak prosím, máte slovo.
Nachtmannová, Oľga, poslankyňa NR SR (2016-09-13):
Ďakujem za slovo. Pán poslanec Číž, ja vám ďakujem, že ste pripomenuli excesy, ktorých sme boli svedkami v minulosti a ktoré sú tiež jednou z príčin nutnosti zmeny rokovacieho poriadku. Rovnako ďakujem že ste pripomenuli bezprecedentné vyhlásenia niektorých poslancov, že nebudú rešpektovať zákon o rokovacom poriadku. Keď som to počula z ich úst v rozprave, neverila som vlastným ušiam. Aké je právne vedomie týchto pánov poslancov? Keď skladali poslanecký sľub, boli v inej galaxii? Takýmito vyhláseniami títo, v úvodzovkách, „zodpovední politici“ dávajú jasný signál ostatným občanom, nemusíte rešpektovať zákony, ak s nimi nesúhlasíte. To nemá absolútne nič spoločné s demokraciou, práve takéto vyhlásenia narúšajú podstatu demokracie a sú len krokom k anarchii. Niekomu to ale asi vyhovuje. Klamstvá, obviňovanie, urážky, toho sme, žiaľbohu, dennodenne svedkami a, žiaľbohu, sme si museli aj zvyknúť. Ale ak zákonodarca povie, že nebude rešpektovať zákon, myslím, že toto absolútne nepotrebuje komentár. Ďakujem.
Laurenčík, Milan, podpredseda NR SR (2020-09-16):
Ďakujem. Na vaše vystúpenie evidujem jednu faktickú poznámku. Nech sa páči, pán poslanec Robert Fico.
Bublavý, Dušan, poslanec NR SR (2014-06-10):
Ja som veľmi rád, pán predkladateľ, pán kolega Hudacký, že ste spomenuli pri predkladaní zákona, že po včerajšom rozhovore s pánom ministrom Borecom, že ste tak vnútorne boli spokojný a dúfate, že ministerstvo spravodlivosti bude v čo najkratšej dobe riešiť daný problém predložením, vládnym zákonom. A ja si myslím, že tu je výstižný zákon, ktorý naozaj pomôže všetkým malým, drobným podnikateľom, aby naozaj bola dôvera pri ďalších prácach a naozaj, aby rodiny, ktoré čakajú tie čiastky, ktoré nie sú horibilné, ale malého podnikateľa a živnostníka aj 10-, 20-tisíc naozaj môže položiť. To sú v starých korunách de facto veľké čiastky, 300- až 600-tisícové, a naozaj je potrebné, aby sme sa tohto zákona v čo najkratšej dobe dočkali. A ja pevne verím, že pomôže všetkým subdodávateľom a drobným podnikateľom.
Kondrót, Maroš, poslanec NR SR (2014-09-12):
Keďže sme hlasovali o pozmeňujúcich návrhoch zo spoločnej správy a pozmeňujúcich návrhoch, ktoré odzneli v dnešnej rozprave, a mám splnomocnenie gestorského výboru, odporúčam dať hlasovať o tom, že predložený návrh zákona prerokujeme v treťom čítaní ihneď.
Laurenčík, Milan, podpredseda NR SR (2021-11-03):
Pokračujte, pán poslanec, nech sa páči. Reagovať na faktické poznámky bude teraz pán poslanec Miroslav Suja, nech sa páči.
Grečková, Lea, poslankyňa NR SR (2015-11-12):
Pristúpime teraz k hlasovaniu o návrhoch z rozpravy. Dajte, prosím, hlasovať o mojom pozmeňujúcom návrhu.
Hrnčiar, Andrej, podpredseda NR SR (2017-03-30):
Takže do 11.15 hod. vyhlasujem prestávku. (Prestávka.) (Po prestávke.)
Jurinová, Erika, podpredsedníčka NR SR (2015-02-05):
S reakciou na faktické poznámky pán poslanec Hlina.
P. Paška, predseda NR SR: (2008-09-18):
(Hlasovanie.) 134 prítomných, 80 za, 52 proti, 2 sa zdržali. Sme v treťom čítaní. Otváram rozpravu. Nie je záujem sa do nej prihlásiť, preto ju vyhlasujem za skončenú a budeme hlasovať.
Goga, Ľudovít, poslanec NR SR (2018-11-28):
Ďakujem za slovo. Rovnako si myslím, jak niektorí moji predrečníci, že tým, že ten proces neschválila, neschválilo už aj Rakúsko, Česká republika a ostatné krajiny, ktoré určite mali dostatok fundovaných odborníkov z medzinárodného práva a rozhodli sa takto, tak pokiaľ my dneska alebo zajtra prijmeme uznesenie Národnej rady, tak by nemal do Marrákeša nikto cestovať, pretože tam už nebude žiadny priestor na rokovania ani na pripomienky, tam sa príde iba na, slávnostne schváliť tento pakt a my, keď tam aj budeme, tak schválime len alibisticky akože s našimi pripomienkami. Ďakujem za slovo.
Sulík, Richard, predseda NR SR (2011-02-10):
Prosím, hlasujte teraz. (Hlasovanie.) Zo 150 prítomných poslancov hlasovalo 76 za, 60 proti, 14 sa zdržalo. (Potlesk.) Tento pozmeňujúci návrh sme schválili. Procedurálny návrh má pán Gál. Nech sa páči.
Figeľ, Ján, podpredseda NR SR (2014-10-22):
Ďalším rečníkom v rozprave je Jaroslav Baška. Nech sa páči.
Blanár, Juraj, podpredseda NR SR (2021-11-03):
Pán poslanec Mičovský, nech sa páči.
R. Kaliňák, podpredseda vlády a minister vnútra SR: (2007-06-26):
Navrhovaná právna úprava predovšetkým na základe príslušných uznesení Národnej rady a vlády novým spôsobom vymedzuje vzťahy medzi orgánmi samosprávneho kraja, teda medzi zastupiteľstvom a predsedom, pri zmene rozpočtu samosprávneho kraja. Podľa dosiaľ platnej právnej úpravy vykonávať zmeny rozpočtu patrí do výhradnej pôsobnosti poslancov. Ukazuje sa však opodstatnené, aby zmeny v rozpočte počas rozpočtového roka mohol rozpočtovými opatreniami uskutočňovať predseda, samozrejme, len v prípade, ak ho tým poverí zastupiteľstvo samosprávneho kraja. Obdobnú zmenu sa javí účelne vykonať aj v obciach a mestách. Vzhľadom na uvedené skutočnosti odporúčam predložený návrh zákona podporiť. Veľmi pekne ďakujem.
Šimečka, Michal, podpredseda NR SR (2024-01-16):
Ďakujem. Pani poslankyňa Turčanová
Pellegrini, Peter, predseda NR SR (2024-02-08):
Prezentujme sa a hlasujme o návrhu, o bode 1 pozmeňujúceho návrhu pána poslanca Matoviča. (Hlasovanie.) Prítomných 144 poslancov, za 32, proti 78, zdržali sa 32, nehlasovali 2. Neschválili sme tento bod.
Danko, Andrej, predseda NR SR (2019-10-15):
Ďakujem. Takisto poprosím, pán poslanec, v písomnej podobe. Pán poslanec Marosz.
Ivan, Miroslav, poslanec NR SR (2019-03-27):
Ďakujem za slovo. Vážené dámy, vážení páni, takto. Nie. Teraz vážne. Máme, mám štyri krátke otázky, na ktoré som, bohužiaľ, nedostal na výbore, kde sme tento bod prerokovávali, odpovede, a preto ich teda zopakujem tu v pléne. Pán kolega predkladateľ, pýtal som sa na výbore, že pohnútky, aké boli pohnútky predložiť takýto návrh, aby zo štandardného stavebného úradu boli tieto konania preložené na ministerstvo vnútra. Teda naozaj podnet od verejnosti, odbornej verejnosti alebo niekoho, kto, kto; lebo my keď predkladáme novely, vždycky sú založené na nejakom dopyte po novele, to znamená, niečo sa zistí, niekto sa na nás obráti a podobne. Druhá vec, či ste preverovali, ako toto funguje v iných krajinách, či skutočne takéto objekty v rámci stavebného konania robia ministerstvá vnútra, či ste sa obrátili na Parlamentný inštitút alebo na iné organizácie, ktoré by vám k tomu vedeli povedať. Štvrtá otázka bola, ako môže byť stavebné konanie tajné alebo ako viete v rámci stavebného konania niečo utajiť, keď aj v rámci stavebného konania sa stavebný úrad obracia na dotknuté orgány, na firmy poskytujúce rôzne siete, internet a ďalšie, vodárne, kanalizácie. Všetky tieto sa musia vyjadrovať k danému projektu v rámci stavebného konania. To je jedna vec. Druhá vec. Ťažko to utajíte, keď už presne o objekte, o dispozícii vedia projektanti, navrhovatelia a na záver o celom, o celej tej stavbe vedia potom všetci tí robotníci na tej stavbe, ktorí tam budú robiť. My sme sa pýtali, dozvedeli sme sa, že vlastne účelom je, účelom je, aby sa zamedzilo, že niekto bude vedieť o nejakom tajnom východe z objektu a podobné veci, bezpečnostnom. No toto budú vedieť všetci títo, ktorých som menoval. A bezpečnosť sa zabezpečuje potom ďalšími nadväznými prácami, zabezpečovacími kamerami a tak ďalej. Tam už, dobre, môže nastať iný režim, ale ten neni v rámci stavebného konania. No a potom posledná vec, že aj keď budeme toto robiť v rámci stavebného konania v takomto režime, aj keby to celé takto bolo a podarilo by sa, čo som teda ako v predchádzajúcej vete vyvrátil, že nie, tak predsa sú prípady, že títo ústavní činitelia sa z jedného objektu presťahujú do už postaveného objektu. Tam ako zabezpečíme tú bezpečnosť týchto ústavných činiteľov, keď má toto platiť? Pretože ten objekt je známy, všetci o ňom vedia a bol postavený v režime klasickom cez stavebný úrad, ktorý bežne tu máme. Čiže na toto ja som potom žartovne na záver aj výboru povedal, keby sme naozaj chceli toto všetko utajiť, tak musíme postupovať podľa starých egyptských zákonov, kde faraóni vyvraždili všetkých od architekta, navrhovateľa až po robotníkov, ktorí stavali pyramídy, len tak sa to dá utajiť. Čiže nerobme si predstavy o tom, že niečo tu utajíme, keď akokoľvek to dáme cez nejaký úrad. To je všetko. Ďakujem.
Bugár, Béla, podpredseda NR SR (2019-09-24):
Do rozpravy? Aha, dobre. Na vyhlásenie pána poslanca s faktickými poznámkami nikto. Teraz otváram možnosť sa prihlásiť ústne do rozpravy. Nikto, vyhlasujem možnosť za skončenú. Nech sa páči, pani navrhovateľka, máte slovo. (Reakcia navrhovateľky.) Áno, samozrejme, do rozpravy.
Kollár, Boris, predseda NR SR (2022-11-08):
O slovo požiadala pani navrhovateľka. Nech sa páči.
P. Paška, predseda NR SR: (2007-12-04):
(Hlasovanie.) 144 prítomných, 40 za, 81 proti, 23 sa zdržalo. Ani tento návrh sme neprijali.
Šudík, Tomáš, poslanec NR SR (2021-05-07):
Ďakujem za slovo. Ja by som vám aj touto cestou chcel poďakovať za vašu neoceniteľnú prácu v prospech ľudí so zdravotným postihnutím, pretože oni si to fakt zaslúžia. Som nesmierne rád, že sa vám darí aktívne búrať všetky bariéry pre ľudí so zdravotným postihnutím a ľudia sa na vás vždy vedia obrátiť. A to je ten základ, to je to najdôležitejšie. Takže vám ďakujem za vašu prácu a verím, že v nej budete aj naďalej pokračovať, aby boli ľudia naďalej spokojní. Podporu nás poslancov máte, teda aspoň moju. Ešte raz vám ďakujem za vašu prácu.
P. Paška, predseda NR SR: (2007-10-16):
(Hlasovanie.) 139 prítomných, 88 za, 1 proti, 49 sa zdržalo, 1 nehlasoval. Návrh zákona sme postúpili do druhého čítania. Ďalej.
Krajčír, Ľuboš, poslanec NR SR (2020-04-22):
Ďakujem pekne. Vážený pán predsedajúci, pán minister, kolegyne, kolegovia, predkladám spoločnú správu výborov Národnej rady Slovenskej republiky o výsledku prerokovania vládneho návrhu zákona o niektorých opatreniach v pôsobnosti Ministerstva dopravy a výstavby Slovenskej republiky v súvislosti s ochorením COVID-19 (tlač 55) v druhom čítaní. Národná rada Slovenskej republiky uznesením č. 79 z 20. apríla 2020 pridelila predmetný návrh zákona na prerokovanie týmto výborom: ústavnoprávnemu výboru, výboru pre hospodárske záležitosti a výboru pre verejnú správu a regionálny rozvoj. Výbory prerokovali návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona podľa § 75 ods. 2 rokovacieho poriadku. Návrh zákona odporúčali Národnej rade Slovenskej republiky schváliť ústavnoprávny výbor uznesením č. 22 z 21. apríla 2020, výbor pre hospodárske záležitosti uznesením č. 13 z 21. apríla 2020 a výbor pre verejnú správu a regionálny rozvoj uznesením č. 8 z 21. apríla 2020. Z unesení výborov Národnej rady Slovenskej republiky uvedených pod bodom III tejto správy vyplýva šesť pozmeňujúcich, doplňujúcich návrhov. Gestorský výbor odporúča hlasovať v bodoch 1 až 6 spoločne s odporúčaním schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o niektorých opatreniach v pôsobnosti Ministerstva dopravy a výstavby Slovenskej republiky v súvislosti s ochorením COVID-19 (tlač 55) schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť. Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 18 z 22. apríla 2020. Týmto uznesením ma výbor zároveň poveril predložiť návrh podľa príslušných ustanovení rokovacieho poriadku Národnej rady Slovenskej republiky. Ďakujem pekne.
Paška, Pavol, predseda NR SR (2012-10-19):
Sme v treťom čítaní . Otváram rozpravu. Nemám prihlášku do rozpravy, vyhlasujem ju za skončenú.
P. Hrušovský, predseda NR SR: (2003-11-06):
(Hlasovanie.) 125 prítomných, 115 za návrh, 10 sa zdržalo. Konštatujem, že Národná rada Slovenskej republiky vládny návrh zákona o Štátnom fonde rozvoja bývania schválila . Ďakujem pani poslankyni Demeterovej a poprosím pani poslankyňu Sárközy, aby ako poverená spravodajkyňa výboru pre sociálne veci a bývanie uvádzala hlasovanie k vládnemu návrhu zákona o príspevku na dieťa. Pani poslankyňa, nech sa páči.
P. Pelegrini, poslanec: (2008-05-21):
Preto teraz, pán predseda, dajte hlasovať spoločne o bodoch spoločnej správy 1 až 16 okrem bodov 6, 8 a 15 s odporúčaním gestorského výboru schváliť.
D. Lipšic, podpredseda vlády a minister spravodlivosti SR: (2004-03-03):
Navrhovaný zákon nielenže zotrváva na osvedčených pojmoch znalec a tlmočník, ale súčasne zavádza nový terminologický pojem prekladateľ, pričom kontinuálne nadväzuje na rad predchádzajúcich predpisov, ktoré v minulosti upravovali činnosť znalcov a tlmočníkov. Ide najmä o zákon č. 167/1949 Zb. o stálych prísažných znalcoch a tlmočníkoch, ďalej o zákon č. 47/1959 Zb. o úprave právnych pomerov znalcov a tlmočníkov a v poslednom rade platný zákon č. 36/1967 Zb. o znalcoch a súdnych tlmočníkoch. Návrhom zákona sa upravujú statusové otázky a identifikačné znaky znalcov, tlmočníkov a prekladateľov, definuje sa znalecká, tlmočnícka a prekladateľská činnosť, jej postavenie, rozsah a obsah pôsobnosti znalcov, tlmočníkov a prekladateľov pri výkone ich činností, zodpovednosť, inštitút dočasného pozastavenia výkonu znaleckej a tlmočníckej činnosti, ktorý je bežný v zákonoch upravujúcich statusové záležitosti, spôsob odmeňovania, kompetencie ministerstva spravodlivosti v oblasti organizácie, riadenia, výkonu a kontroly znaleckej, tlmočníckej a prekladateľskej činnosti. Takisto je upravená aj pôsobnosť znaleckých ústavov ako vrcholných vedeckých pracovísk... (Veľký ruch v sále.)
Grendel, Gábor, podpredseda NR SR (2020-07-24):
Pani poslankyňa Vaľová.
Lipšic, Daniel, poslanec NR SR (2014-12-09):
Ďakujem. Pán podpredseda, ten problém s preukazovaním pôvodu majetku je ten, že schválený zákon je pomerne nefunkčný. Je nefunkčný preto, že umožňuje tzv. neobvyklé obchodné operácie, aby boli začlenené do legálneho príjmu. To znamená, ak niekto povie, že zdedil som z Ameriky 30 miliónov po strýkovi, tak sa to považuje za legálny príjem a vec je vybavená. Ja som navrhoval v tomto parlamente, keď sa o návrhu zákona rokovalo pred štyrmi rokmi, aby sa prijal pozmeňovací návrh, ktorý neobvyklé obchodné operácie, ktoré v našom právnom poriadku definované sú, vyňal spod možnosti ich vykazovať ako legálny príjem. Dával som osobitnú novelu zákona, aby to tak bolo. Nikdy nebola prijatá. Ja sa vás chcem teraz opýtať, ak predložím na budúci rok, alebo predložte vy takúto novelu zákona, ktorá by mohla sfunkčniť právnu úpravu preukazovania pôvodu majetku, či ju podporíte. Lebo považujem to za veľmi kľúčovú vec a kľudne ju teda predložte za SMER, ja s tým nemám problém, ja si nemusím tuná zvyšovať počty prijatých zákonov. Ale ak chceme mať funkčnú úpravu a nielen pro forma úpravu, ktorá ako vieme, nefunguje, nefunguje štyri roky, tak by sme takúto zmenu mali urobiť.
Richter, Ján, poslanec NR SR (2023-11-22):
Ďakujem pekne za slovo, vážený pán predseda, vážené panie poslankyne, vážení páni poslanci. Spoločná správa obsahuje jeden pozmeňujúci návrh. V rozprave vystúpilo deväť poslancov a boli podané dva pozmeňovacie návrhy. Pán predseda, najskôr budeme hlasovať o jednom bode zo spoločnej správy s odporúčaním gestorského výboru schváliť.
P. Paška, predseda NR SR: (2006-10-18):
Nech sa páči, pán poslanec Mečiar.
S. Janiš, poslanec: (2007-02-06):
Národná rada pridelila  na prerokovanie tento vládny návrh zákona ústavnoprávnemu výboru, výboru pre hospodársku politiku a výboru pre verejnú správu a regionálny rozvoj. Všetky výbory tento návrh zákona prerokovali s nasledovnými závermi. Ústavnoprávny výbor prerokoval a odporučil Národnej rade návrh zákona schváliť so zmenami a doplnkami uvedenými v prílohe uznesenia. Výbor pre hospodársku politiku odporučil návrh zákona schváliť so zmenami a doplnkami  uvedenými v prílohe uznesenia. A výbor pre verejnú správu a regionálny rozvoj takisto odporúča návrh zákona schváliť s pozmeňujúcimi a doplňujúcimi návrhmi uvedenými v prílohe uznesenia. Časť IV spoločnej správy hovorí o predložených doplňujúcich návrhoch, ktoré predložili predmetné výbory. Gestorský výbor prerokoval tieto návrhy a doporučuje Národnej rade hlasovať o bodoch 1 až 3  spoločne s odporúčaním výboru schváliť ich. A súčasne gestorský výbor odporúča Národnej rade predmetný návrh schváliť. To je všetko, pán predsedajúci, otvorte rozpravu.
Laššáková, Jana, podpredsedníčka NR SR (2013-06-21):
Prezentujme sa a hlasujeme. (Hlasovanie.) Prítomných 129 poslancov, za návrh hlasovalo 77 poslancov, proti nebol žiaden poslanec, zdržalo sa 51 poslancov, nehlasoval 1 poslanec. Sme v treťom čítaní . Otváram rozpravu v rámci tretieho čítania. Nehlási sa do rozpravy nikto. Vyhlasujem rozpravu za skončenú. Nech sa páči, pani spravodajkyňa, uveďte záverečné hlasovanie.
Blanár, Juraj, podpredseda NR SR (2021-10-20):
Pán predkladateľ Krúpa, nech sa páči, s faktickou poznámkou.
Zajac, Pavol, poslanec NR SR (2014-02-07):
Vážená pani predsedajúca, dámy a páni, Výbor Národnej rady Slovenskej republiky pre verejnú správu a regionálny rozvoj ma určil za spravodajcu k návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 839). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený poslanecký návrh zákona bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční prvé jeho čítanie. Predseda Národnej rady Slovenskej republiky posúdil uvedený návrh a zaradil ho v súlade s § 72 ods. 2 rokovacieho poriadku na rokovanie dnešnej schôdze Národnej rady Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla na tom, že po rozprave odporučí uvedený poslanecký návrh zákona prerokovať v druhom čítaní. Zároveň navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pani predsedajúca, skončil som. Prosím, otvorte rozpravu.
Blanár, Juraj, podpredseda NR SR (2022-05-11):
Pán poslanec Mazurek.
Urban, Miroslav, poslanec NR SR (2023-06-15):
Ďakujem, ďakujem za slovo. Vojnové konfliktu tu budeme mať stále. Od roku 2011 beží vojna v Sýrii a v Líbyi, kedy začala arabská jar, to je, 12 rokov je tam vojenský konflikt, čiže tí vojnoví migranti tu budú ďalšie desiatky rokov. Ale všetkých migrantov, ktorí sem prídu a povedia, že I´m from Syria , brať akože za Sýrčanov? To je úplne absurdné. 95 % tých, čo ste, teda sme legitimizovali na Slovensku, boli údajne Sýrčania. Včera chytili deväť takýchto migrantov voľakde za Komárnom a všetci mali dátum narodenia v tých svojich papieroch 1. januára. No a vy tomu naozaj veríte, že sú to Sýrčania, ktorí sa všetci narodila 1. 1.? No, to je už úplne na hlavu postavené. Keď minulý rok, keď bola kríza, dokázali Česi aj Rakúšania nám uzavreli hranice, aby sme tam neposúvali tých migrantov, tak urobme to isté aj my na juhu. Ako to chceme riešiť? Keď pred niekoľkými rokmi Maďari začali stavať plot na hranici so Srbskom, aké z toho bolo haló, akí sú nehumánni, ako to chcú zabrániť tým migrantom. Teraz je to už úplne normálne, teraz sa stavajú ploty v Poľsku, kade inde. Tak tá hranica je ozaj deravá. Ak Európska únia to nedokáže riešiť, tak potom musíme prísť s našimi nejakými národnými riešeniami. To uplatnenie migrantov, ktorí sem prišli z Blízkeho východu alebo z Afriky je minimálne. Keď prišli prvýkrát od, ten prvý milión do Nemecka, tak zamestnali pár tisíc tých migrantov, to sú absolútne neuplatniteľní na našom trhu pracovnom. Aj s tým treba rátať. Keď sem príde migrant z Ukrajiny alebo z niektorej krajiny postsovietskej, tí sa hneď uchytia, pracujú, ale títo migranti sú vyslovene ekonomickí migranti a myslím si, že neriešenie tejto problematiky nakoniec prispeje aj k rozkladu a rozpadu Európskej únie. Ďakujem.
Jurinová, Erika, podpredsedníčka NR SR (2015-05-27):
Ďakujem pekne, pán spravodajca. Otváram všeobecnú rozpravu. Dostala som písomnú prihlášku od pánov Jozefa Mikloška z klubu KDH, pána Jozefa Viskupiča z klubu OĽaNO. Páni poslanci sa dohodli na zmene poradia, takže dávam slovo pánovi poslancovi Viskupičovi. Nech sa páči.
Paška, Pavol, predseda NR SR (2014-09-10):
Ďakujem pekne, pán minister. Určeným spravodajcom je pán predseda výboru pán poslanec Podmanický.
Hrušovský, Pavol, podpredseda NR SR (2011-02-02):
Ďakujem, pán poslanec. Prosím, zaujmite miesto pre spravodajcov. Otváram rozpravu o tomto bode programu. Do rozpravy som nedostal žiadnu písomnú prihlášku, preto sa chcem opýtať pánov poslancov v rokovacej sále, či sa chce niekto prihlásiť do rozpravy ústne. Nie. Preto vyhlasujem rozpravu o tomto bode programu za skončenú. Prerušujem rokovanie o návrhu zákona. Ďakujem pánovi poslancovi Chabanovi ako spoločnému spravodajcovi. A prosím pána podpredsedu vlády pre ľudské práva a národnostné menšiny, aby z poverenia vlády Národnej rade uviedol dôvody, ktoré viedli vládu k podaniu návrhu na vyslovenie súhlasu Národnej rady Slovenskej republiky s Dohodou o zriadení Medzinárodnej protikorupčnej akadémie ako medzinárodnej organizácie , ktorý prerokovávame ako tlač 200. Pán podpredseda vlády, máte slovo.
Hlina, Alojz, poslanec NR SR (2014-03-25):
Ďakujem veľmi pekne. Je teda a myslím, že sa to dozvedáme a bolo by dobré, keby sa to dozvedelo čo najviac ľudí, že tuná je chabý pokus, a ešte do koho do čela obhajoby si postaviť, to nech si zvážia oni. Obhájiť niečo, čo sa v zásade nedá, však preto to tak vyzerá, ako to vyzerá a, čiže je to neobhájiteľné, aj, ja aj takto poviem, že ja som aj zvažoval, čo som chcel, som povedal, niečo som zabudol, ale kľudne by to bez toho bolo, len ja ešte rozmýšľam, lebo veľa už bolo povedané, veľa už budeme len recyklovane (pozn. prepis.: nezrozumiteľne vyslovené), ale ja rozmýšľam, čo povie taký pán Číž? Ja naozaj pre túto chvíľu, preto som sa aj prihlásil a chcem byť po ňom, lebo ja naozaj som zvedavý, že čo povie pán Číž po 25 rokoch v parlamente, lebo minule sa tu chválil, že je 25 rokov v parlamente, a podľa mňa, tu túto debatu posunie ohromným spôsobom dopredu, po vystúpení pána Číža. Čiže preto som si dovolil prípadne na to, „on line“ pokúsim sa reagovať. Čiže naozaj, kam to chcete dostať? Kam chcete dostať tú debatu? Tu ste nechali obhajovať vysokoškolského profesora, prosím vás, on učí na vysokej škole? (Prerušenie vystúpenia predsedajúcou.)
G. Gál, poslanec: (2004-05-11):
Skrátené legislatívne konanie k predmetnému návrhu zákona bolo schválené uznesením Národnej rady z 11. apríla 2004. Návrh ústavného zákona obsahuje po formálnej i právnej stránke všetky náležitosti uvedené v § 67 a 68 zákona Národnej rady Slovenskej republiky o rokovacom poriadku Národnej rady v znení neskorších predpisov ako i náležitosti určené v legislatívnych pravidlách. Zo znenia návrhu ústavného zákona je zrejmý účel navrhovanej úpravy. Z dôvodovej správy vyplýva, že vládny návrh ústavného zákona nebude mať dopad na štátny rozpočet, nebude mať vplyv na životné prostredie, nebude mať vplyv na zamestnanosť. Osobitná časť dôvodovej správy obsahuje odôvodnenie jednotlivých ustanovení vládneho návrhu ústavného zákona. Problematika vládneho návrhu ústavného zákona je upravená v práve Európskej únie. Návrh zákona je úplne kompatibilný s právnymi normami Európskej únie. Návrh zákona svojou problematikou nepatrí medzi priority odporúčané v Bielej knihe. Vychádzajúc z oprávnení, ktoré pre mňa ako pre spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh ústavného zákona prerokovať v druhom čítaní. V súlade s rozhodnutím predsedu Národnej rady Slovenskej republiky č. 713 z 30. apríla 2004 podľa § 74 rokovacieho poriadku Národnej rady Slovenskej republiky navrhujem, aby vládny návrh ústavného zákona prerokovali Ústavnoprávny výbor Národnej rady Slovenskej republiky a Zahraničný výbor Národnej rady Slovenskej republiky. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh ústavného zákona prerokovali v druhom čítaní do 14. mája 2004 a v gestorskom výbore do 18. mája 2004. Pán predsedajúci, skončil som, prosím, otvorte rozpravu.
Blaha, Ľuboš, podpredseda NR SR (2024-01-24):
Tak nemusíme to obidvaja takto, ale potom nechcite odo mňa takéto malichernosti.
Hrnčiar, Andrej, podpredseda NR SR (2017-11-29):
Pán poslanec Štarchoň.
Hlina, Alojz, poslanec NR SR (2014-12-12):
Reagujem. Dobre. Ale to zhrňujem, no ale nevadí. Keby to povedali niekde v nemeckom parlamente, tak ich podľa mňa zasypú čiapkami, ale tuná normálne ste to v rade rozprávali. Vážení kolegovia, ktorí ste si všimli, ktorí nie, vášmu ministrovi spadol most. A ja nehovorím, že kvôli tomu, že mu spadol most, by mal byť odvolaný, ale zato, že sa vám nechcel vrátiť z dovolenky z Dubaja. Vážení, váš kaviárový socialista! To sa dá ešte niekde po tých dedinách, keď chodíte, obhajovať?! Alebo sa vás to už boja spýtať? Váš kaviárový minister sa odmietol vrátiť z Dubaja, keď mu spadol most! Poslal tam Zvolenskú s Kaliňákom, tí to učesali, potom dali každému po milióne, tým pozostalým chudákom, a nemáme vinníka. Nemáme vinníka. (Reakcia z pléna.) No a koho? Nemáme vinníka, nemáme nikoho... (Prerušenie vystúpenia predsedajúcou.)
Jurinová, Erika, podpredsedníčka NR SR (2015-03-10):
Ďakujem pekne. Prosím? Takže už len naozaj krátko. Je veľmi dobré, aby ste sa pozreli na tieto príklady, ktoré som uviedla a ktoré, si myslím, naozaj diskriminujú a možno aj znevažujú tento systém minimálneho dôchodku len tým, že vytvárajú opäť skupiny poistencov, ktorí nemajú rovnaký prístup k tomuto minimálnemu dôchodku. Je to naozaj paralela toho, ako som videla, ako neustále napádate aj kolegu Kaníka za to, akým spôsobom pripravil zákon o sociálnom poistení. Je to neporovnateľné, iné kvantum, nedá sa to porovnať, áno, správne mi tu hovorí pán spravodajca. Nedá sa to porovnať, ale vyvstávajú naozaj niektoré veci z toho, ktoré by sa tomu mohli podobať. Dôležité je, aby systém zostal zásluhový a aby sme sa nehrali na nejakú, neviem, či zbytočnú solidaritu, ale možnože takú nie pravú solidaritu. V prvom rade, aby ste naozaj prekontrolovali to, o čom som vám hovorila, o to vás žiadam a prosím a aby sa, aby systém, ktorý nastavujete, bol dostatočne zásluhový pre všetkých rovnako. A na záver ešte, chceme, aby nám dôchodcovia vypadli z dávky v hmotnej núdzi. Brala som to, keď sa o tom hovorilo ako naozaj také nejaké aj administratívne odbremenenie, ale zdá sa, že to bude len administratívne odbremenenie úradov práce. Ale to bremeno posudzovania, lebo aj keď nevieme posudzovať spoločne domácnosť, predsa len to každoročné prehodnocovanie a prepočítavanie padne teraz na hlavu Sociálnej poisťovne. To nám bolo povedané, vysvetlené aj dokonca, že s tým má Sociálna poisťovňa problém, alebo zvýši im to naozaj nároky na pracovnú vyťaženosť, lebo možnože ešte budú musieť zamestnávať niekoho. Takže mne to príde akoby prenášanie ťažiska práce len z úradov práce práve na Sociálnu poisťovňu, že či aj takto nastavený systém je dostatočne efektívny. No v každom prípade, tak ako som povedala, do prvého, do druhého čítania tento návrh zákona určite podporíme a budem dúfať, že k tým problematickým veciam, ktoré som postrehla v diskusiách, sa, pán minister, aj vyjadríte, poprípade, ak uvidíte priestor na zlepšenie alebo na zníženie diskriminácie, že teda aj patrične zareaguje ministerstvo. Ďakujem vám veľmi pekne.
M. Hort, podpredseda NR SR: (2007-12-11):
vládnom návrhu zákona, ktorým sa mení a dopĺňa zákon č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty v znení neskorších predpisov . Tento vládny návrh zákona ste dostali ako tlač 465 a návrh na jeho pridelenie na prerokovanie výborom máte v rozhodnutí č. 470. Prosím teraz pána ministra kultúry Slovenskej republiky Marka Maďariča, aby vládny návrh zákona uviedol. Nech sa páči, pán minister.